# Daniel Clowes

Daniel Clowes (Chicago, 14 d'abril de 1961) nom artistic de Daniel Gillespie Clowes és guionista i dibuixant de còmics estatunidenc. Adscrit per la crítica especialitzada en els moviments undergrouds de la vinyeta als Estats Units, és especialment conegut per obres com la seua revista Eightball en què va publicar una sèrie d'històries que després van esdevenir la seva obra més coneguda Ghost World, còmic que ha estat portat també al cinema amb guió de Clowes mateix.

## Biografia

Va estudiar art a l'Institut Pratt de Brooklyn, Nova York. En acabar els seus estudis va intentar infructuosament aconseguir treball com a il·lustrador a Nova York, Entre 1985 i 1989 va realitzar tant textos com dibuixos per a la revista Cracked, on va desenvolupar sobretot una secció titulada "The Uggly Family". El 1985 va debutar en el còmic publicant en Love & Rockets, la revista dels "Hernandez Bros." (Gilbert i Jaime Hernandez, una historieta protagonitzada pel personatge Lloyd Llewellyn. Posteriorment es va publicar una sèrie de sis comic books en blanc i negre consagrats al personatge, a més d'un especial, The All-New Lloyd Llewellyn Special (1988).
El 1989 va aparèixer el primer número d'un nou comic book realitzat per Clowes, Eightball. A més de diverses historietes curtes autoconclusives, Clowes ha desenvolupat en aquesta publicació diversos relats de major extensió: la surrealista Like a Velvet Glove Cast In Iron, en els números 1-10); Ghost World (números 11-18), que va ser portada al cine per Terry Zwigoff; i David Boring (19-21). Tots estos títols van ser posteriorment publicats com a novel·les gràfiques.
Les últimes entregues d'Eightball són els números 22 ("Ice Haven", 2001) i 23 ("The Death-Ray", 2004), concebuts com a narracions independents i publicats a tot color i en format de grans mides.
Clowes ha fet incursions també en el món del cine, i ha adaptat els seus propis guions per a la pantalla (és el cas de la pel·lícula Ghost World, dirigida per Terry Zwigoff el 2000). A més, ha realitzat il·lustracions per a un gran nombre de revistes, com The New Yorker, Details, Esquire o Village Art, entre moltes altres; cartells per al cine (entre ells el de la pel·lícula de Todd Solondz Happiness; i inclús dibuixos animats (el vídeo "I don't wanna grow up" de The Ramones).

## Obres
### Còmics

* Lloyd Llewelyn #1-#6 i un especial. L'últim número es va publicar al desembre de 1988
* Eightball #1-#23. El número 23 es va publicar al juny del 2004.

### Recopilacions

* Like a Velvet Glove Cast in Iron (Eightball #1-#10)
* Pussey! (Eightball #1, #3, #4, #6, #8, #9, #12, #14)
* Orgy Bound
* Lout Rampage
* Ghost World (Eightball #11-#18)
* Caricature Recopilació de diverses historietes curtes aparegudes en Eightball i una altra publicada en Esquire.
* David Boring (Eightball #19-#21)
* Twentieth Century Eightball. Recopilació de diverses històries curtes publicades en Eightball.
* Ice Haven. Edició corregida i ampliada de la història apareguda en el número 22 d'Eightball.

## Enllaços externs

* Daniel Clowes Bibliography Arxivat 2011-07-08 a Wayback Machine.: Extensa bibliografia (en anglés).
* Daniel Clowes at Fantagraphics Arxivat 2007-06-10 a Wayback Machine.: Pàgina de l'editorial, amb biografia (en anglés).
* Daniel Clowes: Biografia, sèries, personatges (en anglés).
* Anunci d'Apple protagonitzat per Daniel Clowes